கேள்வி: இராணி சுகந்தா பற்றி விளக்கவும்.
பதில்: சுகந்தா (''Sugandha'': ஆட்சிக் காலம்; பொ.ச. 883 – 914) 10-ஆம் நூற்றாண்டில் இந்தியத் துணைக்கண்டம் காஷ்மீர் ஆட்சியாளராக இருந்தார். இவர் காஷ்மீரின் மன்னரான சங்கரவர்மனை மணந்தார். மேலும் பொ.ச.885 முதல் 902-இல் சங்கரவர்மன் இறக்கும் வரை காஷ்மீரின் இராணி மனைவியாக இருந்தார். பின்னர், தனது மகன் கோபாலவர்மனின் சிறுவயது காரணமாக ஆட்சியாளரானார். 904-இல் அரியணைக்கு வாரிசுகளான அனைத்து வாரிசுகளும் இறந்தபோது காஷ்மீர் இராணியாக அறிவிக்கப்பட்டார். ஆனாலும் இவர் 906-இல் தந்திரிகளால் பதவி நீக்கம் செய்யப்பட்டார். அவர்கள் பார்த்தா என்பவரை மன்னராக நிறுவினர். சுகந்தா காஷ்மீரின் அரியணையைத் தொடர்ந்து உரிமை கொண்டாடி, பின்வாங்கி அஸ்கபுரத்தில் (இன்றைய உஷ்கூர், பாரமுல்லா) வசித்தார். 914-இல் இவர் பார்த்தா மற்றும் தந்திரிகளுக்கு எதிராகப் போர் தொடுத்தார். ஆனால் போரில் தோல்வியுற்றுச் சிறையில் அடைக்கப்பட்டு பின்னர் 'நிஸ்பாலக விகாரம்' என்ற புத்த மடாலயத்தில் கொல்லப்பட்டார்.
கேள்வி: இராணி சுகந்தா - ஆட்சி பற்றி நீங்கள் என்ன அறிந்துள்ளீர்கள்?
பதில்: பொ.ச.904 இல், சுகந்தா அரச அதிகாரத்தை ஏற்றுக்கொண்டு காஷ்மீரை தனது சொந்த உரிமையில் ஆட்சி செய்தார். கோபாலவர்மனின் மனைவி ஜெயலட்சுமியின் இன்னும் பிறக்காத குழந்தையான தனது பேரனுக்காக நாட்டைப் பாதுகாக்க வேண்டும் என்ற நோக்கத்தில் இவர் அதைச் செய்ததாக சில வரலாற்றாசிரியர்கள் நம்புகின்றனர். தனது பிறக்காத பேரன், தனக்குப் பிறகு ஆட்சிக்கு வருவார் என்று இவர் நம்பினார். ஆனால் ஜெயலட்சுமியின் பிரசவத்தில் குழந்தை இறந்தே பிறாந்தது. இதனால் விரக்தியில் இருந்த சுகந்தா, தன் இரத்த உறவினர்களில் ஒருவரான சுரவர்மனின் பேரனும், அவந்திவர்மன் ஒன்றுவிட்ட சகோதரனுமான "பாங்கு" (ஊனமுற்றவர்) என்ற புனைபெயர் கொண்ட நிர்ஜிதவர்மன் தனக்குப் பிறகு ஆட்சிக்கு வர வேண்டும் என்று விரும்பி, அரியணைக்கு நியமித்தார் இதைச் செய்ய, இவர் மந்திரிகளின் ஆலோசனையையும் அனுமதியையும் பெற வேண்டியிருந்தது. நிர்ஜிதவர்மனின் ஊனம் காரணமாக, அமைச்சர்கள் மற்றும் தந்திரிகளிடமிருந்து சுகந்தாவின் தேர்வு கணிசமான எதிர்ப்பைச் சந்தித்தது. சுகந்தா தந்திரிகளால் பதவி நீக்கம் செய்யப்பட்டார். அதற்குப் பதிலாக நிர்ஜிதவர்மனின் பத்து வயது மகன் பார்த்தாவை மன்னராக நியமித்தார்கள். பொ.ச 906-இல் தான் பதவி நீக்கம் செய்யப்பட்டதைத் தொடர்ந்து, சுகந்தா காஷ்மீரின் அரியணையைத் தொடர்ந்து உரிமை கோரினார். மேலும் அஸ்கபுரத்தில் (தற்போதைய உஷ்கூர், பாரமுல்லா) வசிப்பதற்காக பின்வாங்கினார்.
கேள்வி: இராணி சுகந்தா - சிறையும் மரணமும் பற்றி தகவல் சொல்.
பதில்: பொ.ச.914 இல், அஸ்கபுரத்தில் எட்டு ஆண்டுகளுக்குப் பிறகு, சுகந்தாவை ஏகாங்கர்கள், அரச மெய்க்காப்பாளர்கள் , அவருக்கு விசுவாசமான பிற பிரிவுகள், பார்த்தா மற்றும் தந்திரிகளுக்கு எதிராகப் போரை நடத்தும்படி வற்புறுத்தினார்கள்.Thapar, Romila. ''A History of India'', vol. 1. London: Penguin Books, 1987. pp. 225–226. ஏப்ரல் 914 இல் ஸ்ரீநகரின் புறநகர்ப் பகுதியில் கடுமையான போர் நடந்தது. இவர் தந்திரிகளால் தோற்கடிக்கப்பட்டு கைப்பற்றப்பட்டாள். சுகந்தா சிறையில் அடைக்கப்பட்டு பின்னர் ''நிஸ்பாலக விஹாரம்'' என்ற புத்த மடாலயத்தில் கொல்லப்பட்டார். கல்கணர் இதை: "விசித்திரமானவை விதியின் வழிகள், எப்போதும் விழுந்து எழும்புகின்றன" என விவரிக்கிறார்.
கேள்வி: இராணி சுகந்தா - மரபு பற்றி விளக்கவும்.
பதில்: }} சில வரலாற்றாசிரியர்கள் இவரது ஆட்சியை காஷ்மீரின் "பொற்காலம்" என்று அழைக்கின்றனர். வரலாற்றாசிரியர் பிரேம்நாத் பசாஸ், "இவர் மக்களால் நேசிக்கப்பட்டார். அரசவையாளர்களால் நம்பப்பட்டார். இராணுவத்தால் போற்றப்பட்டார்" என்று கூறுகிறார். சுகந்தாவின் ஆட்சியானது காஷ்மீரின் வரலாற்றில் ஒரு பெண் இறையாண்மையின் முதல் உறுதியான மற்றும் வரலாற்று ரீதியாக சரிபார்க்கக்கூடிய ஆட்சியை உருவாக்கியது. மேலும் தனது குடிமக்களின் விருப்பத்தின் பேரில் ஆட்சி செய்தார். சுகந்தா தனது ஆட்சியின் போது, சுகந்தபுரம், கோபாலபுரம் போன்ற நகரங்களையும், கோபாலகேசவம் என்ற விஷ்ணு கோவிலையும், கோபாலமடம் என்ற மடத்தையும் கட்டினார். இவர் பதான் அமைந்துள்ள சுகந்தேசக் கோவிலையும் கட்டினார். சங்கரவர்மன், சுகந்தாவுடன் இணைந்து, சங்கரபுரத்தின் புதிய தலைநகரில், சங்கர கௌரீசுவரர், சுகந்தேசுவரர் என்ற இரண்டு கோவில்களை எழுப்பி மகாதேவருக்கு அர்ப்பணித்தார். இந்த இரண்டு கம்பீரமான கோவில்கள் இன்றும் நவீன கால பதானில் நிற்கின்றன. சுகந்தாவின் நாணயம் இவரது சக்திக்கு ஒரு முக்கியமான உறுதிப்படுத்தும் சான்றாகும். மேலும், அது 'சிறீசுகந்த தேவன்' என்ற ஆண்பால் அடைமொழியால் இவரைக் குறிக்கிறது. பெரும்பாலான நாணயங்களில் லட்சுமி (இந்துக் கடவுள்) இலலிதாசனத்தில் அமர்ந்திருப்பதைக் காணலாம். மேலும் சாரதா எழுத்துகளும் தெளிவாகத் தெரிகிறது.
கேள்வி: இராணி சுகந்தா - இதனையும் பார்க்கவும் பற்றி நீங்கள் என்ன அறிந்துள்ளீர்கள்?
பதில்: * கோத ராணி * இராணி தித்தா * இராஜதரங்கிணி